נגיעה אחת רכה 
כשישבתי מולך מבלי לדבר; כי הכל כבר נאמר; ויכולת להרגיש שקשה לי מאוד; ויכולת לנחש שמר; את קמת ועברת,; והלכת למטבח וחזרת כעבור דקה; ובדרך לא שמת את ידך על כתפי; לנגיעה אחת רכה.; את כל כך ישרה וכל כך הגונה; ואת לא יכולה לרמות; כשאת לא אוהבת את לא יכולה,; ואת זה אי אפשר לשנות.; אבל את עברת ממש לידי; והייתי כולי צעקה; ובדרך לא שמת את ידך על כתפי,; לנגיעה אחת רכה.; ואת זה אנ'לא שוכח,; ועל זה אנ'לא סולח,; ועל זה אנ'לא אסלח לך לעולם.; כי את זה אנ'לא שוכח,; ועל זה אנ'לא סולח, לעולם.; כשהייתי איתך לא היית איתי,; היתה רק תמונה מתנועעת.; הרשית בחסדך לאהוב אותך,; וכל חסד אחר מנעת.; ושום חסדים לא רציתי ממך,; אבל באותה הדקה; הייתי זקוק לידך על כתפי,; לנגיעה אחת רכה.; ואת זה אנ'לא שוכח...; עכשיו אני כאן יושב לבדי,; עם הרגע ההוא הקר.; יודע עד כמה ליבך הוא עני,; ועד כמה יופייך עקר.; אך אותה אהבה למרות רצוני; עדיין את שמך מבכה.; עדיין קוראת לידך על כתפי,; לנגיעה אחת רכה.; ואת זה אנ'לא שוכח...; 